kardosdrur/scandi-wiki huggingface dataset:
Skarvheimen

Skarvheimen er et højfjeldsområde som forbinder Jotunheimen med Hardangervidda, og ligger i Viken, Vestland og Innlandet fylker i Norge. Det oprindelige og mest brugte navn på området er Nordfjella. Området fik navnet Skarvheimen efter en afstemning i NRK i 1995, blandt andet baseret på at både Hallingskarvet og Reineskarvet ligger i området.

Løst defineret strækker Skarvheimen sig fra Vangsmjøsa i nordøst, langs E16 til Lærdal og Flåm i nordvest, langs Flåmsbanen og Bergensbanen til Finse og Geilo i sydvest, videre langs Hallingdal til Gol i sydøst og op Hemsedal mod Vangsmjøsa.

Området er tilgængelig med tog via Bergensbanen, med bus og med bil. Skarvheimen er rekreativt område for hyttebeboere i blandt andet Lærdal, Hemsedal, Hol, Ål og Gol.

Aurlandsdalen og Rallarvegen er kendte turmål. Den Norske Turistforening mærker turstier om sommeren og stikker løjper om vinteren. Der er både betjente og selvbetjente hytter i Skarvheimen, blandt andet Iungsdalshytta, Geiterygghytta, Bjordalsbu, Sulebu, Slettningsbu, Kljåen og Kongshelleren.

Litteratur 
 Per Roger Lauritzen, 2010: Aurlandsdalen og Skarvheimen — turer fra Hemsedal til Rallarvegen. .
 DNT Årbok 2008: Mektig møte mellom øst og vest — Skarvheimen. .
 DNT Årbok 1950.

Kilder og henvisninger 
 Turforslag til Skarvheimen på DNT og NRKs nettsted ut.no

Landskap i Norge
Bjerge i Vestland
Bjerge i Viken
UFC 229

UFC 229: Khabib vs. McGregor  var et mixed martial arts-arrangement, der produceres af Ultimate Fighting Championship , der blev afholdt den 6. oktober 2018 i T-Mobile Arena i Paradise, Nevada, som er en del af Las Vegas Hovedstadsområdet.

Baggrunden 
Arrangementet forventes at have en hovedkamp om UFC Letvægts-mesterksab mellem den ubesejrede nuværende mester Khabib Nurmagomedov og tidligere fjervægt og letvægts-mester Conor McGregor. McGregor vandt letvægts-titel ved UFC 205, da han var den regerende fjervægt-mester. McGregor forsvarede aldrig titlen, da han tog en pause i 2017 på grund af fødslen af hans første søn og senere vove sig ud i en boksekamp mod Floyd Mayweather Jr (hvor han tabte). UFC planlagde oprindeligt en interim-titel-kamp mellem Nurmagomedov og The Ultimate Fighter: Team Lesnar vs. Team dos Santos-weltervægt-vinder Tony Ferguson, men det blev aflyst på grund af Khabib have medicinske problemer, der var relateret til hans vægt ved indvejningen. Ferguson vandt interim titlen på UFC 216 mod Kevin Lee. Ferguson skulle herefter have mødt Nurmagomedov på UFC 223, hvor vinderen ville blive kåret som den ubestridte mester (da McGregor ville blive frataget titlen, så snart kampen fandt sted). Dette blev dog skrottet igen (for fjerde gang) da Ferguson fik en skade, og efter flere forskellige muligheder om en modstander, vandt Nurmagomedov i sidste ende den ledige titel mod Al Iaquinta. , Programmet blev også præget af et angreb på en bus, der indeholdte flere kæmpere, der skulle konkurrere til begivenheden (herunder Nurmagomedov og to holdkammerater), udført af McGregor og hans tilhængere.

Jussier Formiga var tidligere planlagt til at møde Sergio Pettis i januar 2017 ved UFC Fight Night: Rodríguez vs. Penn. Men Formiga trak sig ud af kampenaf uoplyste grunde. Kampen blev udskudt til denne begivenhed.

Sean O ' Malley var trukket fra en kamp mod José Alberto Quiñónez på grund af en potentiel Anti-Doping Politik overtrædelse. Organisationens embedsmænd har ikke bekræftet, om Quiñónez ville forblive på programmet, mod en erstatning eller udsat til en særskilt begivenhed.

Fight card

Noter

Referencer

Eksterne henvisninger 

UFC Fight Night
Mixed martial arts
Columbine

Columbine er navnet på en karakter fra Teatret. Hun er datter af den pengegriske Kassander. Kassander ser altid Columbine med en eller anden bejler, men hun vil meget hellere giftes med Harlekin.

Columbine optræder i mange forestillinger på Tivolis Pantomimeteater. Hun er også med i Tivolis opsætning af Nøddeknækkeren.

Fiktive personer
Tivoli
UFC 228

UFC 228: Woodley vs. Til var en MMA-galla som arrangeredes af Ultimate Fighting Championship og fandt sted 8. september 2018 i Dallas i USA.

Resultat

Referencer

Eksterne henvisninger 
 UFC 228 – UFC.com
 UFC 228 - Woodley vs. Til – Sherdog.com

Mixed martial arts
Brøchner Hotels

Brøchner Hotels er en dansk hotelvirksomhed baseret i København, Danmark, og ejer både boutique hoteller og et hostel i Aarhus.

Historie 
Brøchner Hotels blev grundlagt i 1982, da Einer Honoré købte Hotel Kong Arthur til sin datter og svigersøn Søster og Hans Brøchner-Mortensen, der opgav deres drøm som sygeplejerske og tømrer for at drive hotellet. Hotel Kong Arthur blev udvidet fra 50 til 107 værelse i 1989 og med konferencefaciliteter i 1992. Brøchner Mortensen købte Ibsens Hotel på hjørnet af Frederiksborggade og Nansensgade i 1997 og udvidede det året efter.

I 2009 overdrog Hans og Søster Brøchner-Mortensen virksomheden til deres børn Søren og Kirsten Brøchner-Mortensen.

I 2013 fik Søren og hans hustru Mette Brøchner-Mortensen fuldt ejerskab af det eksisterende firma mens Hotel Kong Arthur og Ibsens Hotel blev overført til firmaet Arthur Hotels, der var ejet af Kirsten Brøchner-Mortensen.

Hoteller og hostel 
 Hotel Danmark
 Hotel SP34
 Avenue Hotel Copenhagen
Hotel Ottilia
 BOOK1 Design Hostel (åbner 2020)

Referencer

Eksterne henvisninger 
 

Hoteller i København
Hotelkæder i Danmark
Danske virksomheder etableret i 1982
Branduhre Mølle

Branduhre Mølle (også blot betegnet Uhre Mølle) er en hollandsk vindmølle i Uhre ved Brande. Møllen, der var færdigbygget i 1843 har en stråtækt ottekantet krop  og har manuelt betjent krøjeværk.. Vingerne er med hækværk og sejl. Møllen blev fredet i 1981 og har siden 1995 gennemgået restaurering, hvorefter den er funktionsdygtig. Den fungerede som kornmølle fra 1843 til 1950. Møllen har fire lofter ( etager), og inventaret til forarbejdning af korn er intakt, blandt andet melsigte, havrevalse og diverse kværne.

I august 2022 havde møllen et havari hvor to vinger brækkede af møllen.

Noter 

Hollandske vindmøller i Danmark
Bygninger, konstruktioner og anlæg i Ikast-Brande Kommune
Zoë Quinn

Zoë Tiberius Quinn (født 1987) er en canadisk-amerikansk computerspilsudvikler, programmør, forfatter, og datalog. De udviklede teksteventyret Depression Quest, som udkom på Steam i februar 2013. I 2014, blev en blog startet af deres ekskæreste knyttet sammen med Gamergate-kontroversen.

Bibliografi

Referencer

Eksterne henvisninger 

 
 

Computerspilsdesignere
Computerspilsprogrammører
Personer fra New York
Personer fra Canada
Dataloger fra USA
Bronselaget

Bronselaget (el. dansk: Bronzeholdet) referer til det norske fodboldhold udsendt til OL i Berlin i 1936, hvor holdet overraskende set formåede at spille sig til en tredjeplads. I de indledende runder slog det norske hold Italien med 4-0 og Tyskland med 2-0. Sidstnævnte kamp til stor ærgrelse af den tyske fører Adolf Hitler og hans højre hånd, Joseph Goebbels, der begge sad på stadion og overværede sejren til nordmændene. I sin dagbog berettede Goebbels blandt andet om kampen:En dramatisk, nervepiskende kamp, hvor tyskerne ufortjent taber med 2-0. Føreren er rasende; jeg selv kan knapt beherske mig. Nervepirrende. Publikum raser. En kamp som ingen før den.I semifinalen tabte Norge med 1-2 til Italien, men i bronzekampen blev Polen slået 3-2. Asbjørn Halvorsen var holdets træner, mens Jørgen Juve anførte.

Sommer-OL 1936
Norges deltagelse i Olympiske lege
Montparnasse Bienvenue (film)

Montparnasse Bienvenue (originaltitel: Jeune Femme) er en fransk film fra 2017 instrueret af Léonor Sérraille. Den blev fremvist under Un Certain Regard segmentet på Cannes Film Festival samme år og vandt Caméra d'Or-prisen for bedste debuterende instruktør.

Filmen er blevet hyldet for at have en usædvanligt høj procentdel af kvinder i produktionen, fra manuskript over instruktion til klipper og fotografering.

Handling 

Ovenpå et forlist parforhold og på kanten af et nervøst sammenbrud vender den snart trediveårge Paula (Lætitia Dosch) tilbage til Paris efter længere tids fravær. Her forsøger den både job- og venneløse kvinde med klodset ivrighed at genfinde sig selv. Paula vikles ind og ud af en række menneskelige relationer, inden ekskæresten til slut dukker op og stiller hende over for et afgørende valg.

Eksterne kilder/henvisninger 
 

Franske film fra 2017
Dramafilm fra Frankrig
Film instrueret af Léonor Sérraille
Fransksprogede film
Morten Kvist

Morten Kvist (født 1955 i Varde) er en dansk valgmenighedspræst og samfundsdebattør.

Kvist blev teologisk kandidat i 1984 fra Københavns Universitet.
Han blev herefter præst ved Ryslinge Frimenighed frem til 1993.
Mellem 1993 og 1998 var Kvist forstander på Askov Højskole, hvorefter han blev ansat som præst i Herning og Gjellerup Valgmenigheder.
Fra 2003 til 2010 var han medlem af Det Etiske Råd.
Kvist er også engageret i Islamkritisk Netværk i Folkekirken.

Morten Kvist har bidraget med adskillige artikler til Kristeligt Dagblad og tilhørende websites.
I artiklerne har han berørt emner så som bøn
og skole-kirke-forholdet.

I 2018 blev han af kirkeminister Mette Bock valgt til at stå for prædiken i Christiansborg Slotskirke ved åbningen af Folketinget.
Flere politikere anså valget som kontroversielt med baggrund i Kvists holdninger omkring homoseksuelle, og et citat fra 2008 i Politiken blev fremdraget hvor han i en kommentar i forbindelse med godkendelsen af homoseksuelle par som plejefamilier retorisk havde spurgt "Hvad med de pædofile – har de også rettigheder? De pædofile har et stærkt behov for at være sammen med børn, skal de så have lov til det?".
Året før, i 2017, var en imam idømt 14 dages betinget fængsel for at sammenligne pædofili med homoseksualitet.
I protest valgte SF's folketingsmedlemmer af boykotte Folketingets gudstjeneste.
Åbningsprædikens tema var centreret omkring nåden og Kvist lod lignelsen om den fortabte søn eksemplificere begrebet.

Henvisninger 

Præster fra Danmark
Secret Oyster

Secret Oyster blev dannet i 1972 og var en videreudvikling af den instrumentale side af Burnin Red Ivanhoes repertoire.

Karsten Vogel, der var frontløber for bandet, havde især to musikalske forhold der skulle gælde for det nye band han ville skabe: Bandets medlemmer skulle alle være i stand til at improvisere på højeste plan og skulle kunne skabe sammenhængende og meningsfulde linjer i soloforløbene. Den anden tanke var ønsket om at sikre det rytmiske drive, den fremad drivende rytmik, som den bedste jazz igennem tiderne havde kunnet byde på. Bandet var inspireret af Mahavishnu Orchestra og Weather Report, men bandet havde sin egen klang, især på grund af samspillet mellem Claus Bøhlings guitar og Vogels sax. Det var en lyd der blev lagt mærke til også internationalt.

Som trommeslageren valgtes Bo Thrige Andersen. Bassisten Mads Vinding havde nogle jazzagtige basgange på flere numre på Burnins debutalbum M 144. Pianisten Kenneth Knudsen forstod, hvilke muligheder der lå i at kombinere jazz og rock. Guitaristen Claus Bøhling repræsenterede rocksiden af musikken, hans medrivende solistiske raga-forløb pegede hen imod den nyeste jazz.

Medlemmer 
De oprindelige medlemmer var Bo Thrige Andersen, Claus Bøhling, Karsten Vogel, Kenneth Knudsen og Mads Vinding.

Andre medlemmer der blev tilknyttet senere Assi Roar, Daniel Fridell, Jess Stæhr og Ole Streenberg.

Diskografi 
 Secret Oyster, 1973
 Sea Son, 1974
 Vidunderlige kælling, 1975
 Straight To The Krankenhaus, 1976

Referencer 

Rockgrupper fra Danmark
Etableret i 1972
Reineskarvet

Reineskarvet er et bjergmassiv i Skarvheimen i Ål kommune, Viken fylke i Norge. Det har en højyde på  meter over havet. Reineskarvet er omkring femten kilometer langt og strækker sig fra Lauvdalen og Reinestølen i sydøst mot Djup og Djupsbotn i nordvest. Fjeldet har karakteristiske bratte kanter mod sdvest, akkurat som Hallingskarvet længere mod vest.

Kilder og henvisninger

[død henvisning]

Bjerge i Viken
Ål (Norge)
Aarhus Jazz Festival

Aarhus Jazz Festival eller Aarhus International Jazz Festival er en dansk musikfestival, der fokuserer på jazz. Festivalen blev afholdt første gang i 1989. I dag foregår i juni måned og er fordelt i en stor del af byen på torve, pladser, museer, cafeer og spillesteder. I 2018 var der over 300 koncerter, og festivalen indbefattede bl.a området mellem Bispetorv og Klostertorv, Dokk1, Ridehuset og Musikhuset.

Den grafiske designer Finn Nygaard, der selv er fra Aarhus og jazz-entusiast, har skabt mange af festivalens plakater. Han har modtaget designpriser for disse plakater i 1990, 1991, 1998, 2000, 2001 og 2002.

Referencer

Eksterne henvisninger 

 

Jazz i Danmark
Musik i Aarhus
Musikfestivaler i Danmark
Etableret i 1988
Keltisk harpe

En keltisk harpe (også gælisk harpe eller irsk harpe) er en gruppe harpeinstrumenter som karakteriseres af en krum søjle. De stemmes diatonisk og tonearten kan varieres ved hjælp af halvtoneklaffer, noget som har ført til det lettere nedsættende navnet krokharpe.

Harpen kendes fra Irland, Skotland og Bretagne og er tæt knyttet til den keltiske kulturtraditonen. På 1500- og 1600-tallet var de populære i engelske hof, og i barokken blev de spillet over hele Europa. Harper med lignende konstruktion var også i brug i Norge; de betegnes i dag som norsk harpe.

Referencer 

Strengeinstrumenter
Musik fra Irland
Danko Jones

Danko Jones er et canadisk rockband fra Toronto, Ontario. Gruppen består af Danko Jones (vokal/guitar), John 'JC' Calabrese (bas) og Rich Knox (trommer).

I 2013 turnerede gruppen med det danske band Volbeat. På Volbeats album Seal the Deal & Let's Boogie fra 2016 sang forsangeren Danko Jones med på sangen "Black Rose".

Tidslinje

Diskografi

Studiealbums 
 Born a Lion (2002)
 We Sweat Blood (2003)
 Sleep Is the Enemy (2006)
 Never Too Loud (2008)
 Below the Belt (2010)
 Rock and Roll Is Black and Blue (2012)
 Fire Music (2015)
 Wild Cat (2017)
 TBA (2019)

EP'er 
 Danko Jones (1998)
 My Love Is Bold (1999)
  Mouth to Mouth  (2011)

Opsamlingsalbums 
 I'm Alive and on Fire (2001)
 B-Sides (2009)
 This Is Danko Jones (2009)
 Garage Rock! - A Collection of Lost Songs from 1996 - 1998 (2014)

Referencer

Eksterne henvisninger 

 
 
 

Rockgrupper fra Canada
Musikgrupper fra 1996
Den jyske hest

Den jyske hest kan henvise til

 Jysk hest, en hesterace
 Den Jyske Hingst, en skulptur i Randers
Koldblod

Koldblod er en stor, kraftig arbejdshest. Koldblodsheste er typisk rolige heste.

Koldblodsheste nedstammer fra Nordeuropas skovheste. Hesteracer blandt koldblod er bl.a. jysk hest, haflinger, shire og clydesdale. Koldblod står i modsætning til varmblod, der er sportsheste. Fuldblodsheste er heste af racerne Engelsk fuldblod (XX) og Arabisk fuldblod (OA, OX).

Referencer 

Hesteracer
Alan Menken

Alan Menken (født 22. juli 1949) er en amerikansk pianist og komponist af filmmusik og musicaler.

Menken er bedst kendt for sine talrige musikstykker til film produceret af Walt Disney Animation Studios, som filmene Den lille havfrue (1989), Skønheden og udyret (1991), Aladdin (1992) og Pocahontas (1995), hver af disse skaffede ham to Oscarpriser. Han har også komponeret filmmusik til Klokkeren fra Notre Dame (1996), Herkules (1997), Fortryllet og To på flugt - Et hårrejsende eventyr (Tangled). Menken har samarbejdet ved flere anledninger med lyrikere som Howard Ashman, Tim Rice og Stephen Schwartz. Han har i alt vundet otte Oscars, mere end nogen anden, og er i alt blevet nomineret til en Oscar hele 18 gange.

Han har også skrevet musikken til musicalen Little Shop of Horrors.

Filmografi 
 Den lille havfrue (1989)
 Skønheden og udyret (1991)
 Aladdin (1992)
 Pocahontas (1995)
 Klokkeren fra Notre Dame (1996)
 Herkules (1997)
 Hjerternes tid (2004)
 De Frygtløse: The Muuhvie (2004)
 Mand! - Sikken et hundeliv (2006)
 Fortryllet (2007)
 To på flugt - Et hårrejsende eventyr (2010)
 Lille spejl på væggen der - eventyret om Snehvide (2012)
 Skønheden og udyret (2017)
 Aladdin (2019)

Referencer

Eksterne henvisninger 
 
 The Whole New World of Alan Menken 

Sangskrivere fra USA
Komponister fra USA
Filmkomponister fra USA
Musicalkomponister
Oscar-vindere (musik)
Oscar-vindere (sang)
Modtagere af Grammy Award
Tony Award-vindere
Hollywood Walk of Fame
Personer fra New York City
Personer fra New Rochelle
Howard Ashman

Howard Elliott Ashman (født 17. maj 1950 i Baltimore, Maryland, død 14. marts 1991 i New York City, New York) var en amerikansk skuespillforfatter og sangskriver. Han havde samarbejdet med Alan Menken på flere film, specielt animationsfilmene for The Walt Disney Company (Disney). Ashman skrev sangteksterne mens Menken komponerede musikken. Han har blandt andet skrevet sagnene til følgende film:

 Oliver & Co. (1988)
 Den lille havfrue (1989)
 Skønheden og udyret (1991)
 Aladdin (1992)

Skønheden og udyret havde premiere nogen uger efter at Ashman døde, og filmen blev dedikeret til hans ære.

Han har skrevet teksten til musicalen Little Shop of Horrors.

Referencer

Eksterne henvisninger 
 

Sangskrivere fra USA
Musikere fra USA
Dramatikere fra USA
Personer fra Baltimore
Oscar-vindere (sang)
Modtagere af Grammy Award
Stephen Schwartz

Stephen Lawrence Schwartz (født 6. marts 1948 i New York) er en amerikansk tekstforfatter og komponist af musicalmusik. Sammen med Disneykomponisten Alan Menken vandt Schwartz Oscar for både bedste filmmusik of bedste sang (Colors of the Wind) for Disneyfilmen Pocahontas fra 1995. Schwartz vandt yderligere en Oscar for bedste sang (When You Believe) for Prinsen af Egypten fran 1998. Han samarbejdede også med Alan Menken på Disneyfilmene Kolkkeren fra Notre Dame frå 1996 og Fortryllet fra 2007.

Referencer

Eksterne henvisninger 
 
 
 

Sangskrivere fra USA
Komponister fra USA
Filmkomponister fra USA
Musicalkomponister
Oscar-vindere (musik)
Oscar-vindere (sang)
Modtagere af Grammy Award
Tony Award-vindere
Hollywood Walk of Fame
Personer fra New York City
Rasmus Gaudin

Rasmus Gaudin (født 19. august 1995) er en dansk fodboldspiller, der spiller for Vanløse IF i 2. division.

Baggrund 
Rasmus Gaudin er i 2018 startet på cand.merc.-studiet i finansiering og regnskab på Copenhagen Business School.

Karriere 
Rasmus Gaudin fik sin fodboldopdragelse i Virum-Sorgenfri BK, inden han som 14-årig skiftede til Lyngby Boldklub. Her var han fast mand på det bedste U/15, U/17 og U/19-hold, men fik ikke tilbudt en attraktiv kontrakt da han rykkede op som senior.

I stedet gik han tilbage til sin barndomsklub, hvor han spillede for klubbens danmarksseriehold, inden han i 2017 skiftede til Vanløse i 2. division.

Landsholdskarriere 
Den 4. september 2018 blev Rasmus Gaudin af DBU udtaget til Danmarks midlertidige herrelandshold op til en testkamp mod Slovakiet den 5. september. Landsholdet blev primært sammensat af spillere fra 2. division og Danmarksserien som følge af en igangværende konflikt mellem Spillerforeningen og DBU.

Referencer

Eksterne henvisninger 

Fodboldspillere fra Danmark
Fodboldspillere fra Vanløse IF
Fodboldspillere fra Lyngby Boldklub
Fodboldspillere fra Virum-Sorgenfri Boldklub
Charlatangruppen

Charlatangruppen, senere blot Charlatan, var et dansk pop-/rockband fra 1970'erne og først i 1980'erne.

Charlatangruppen opstod ud af et musikmiljø i Lyngby, hvorfra flere af de oprindelige medlemmer kendte hinanden. Den gennemgående person i gruppen var Thorstein Thomsen, der tidligere sammen med Ivan Horn, Per Wium og René Wulff også havde spillet med C.V. Jørgensen på dennes første plader. Gruppen havde varierende besætning i sin levetid og udgav fem album i perioden 1976-1981, inden den blev opløst kort efter udgivelsen af det femte album Pop.

Medlemmer 
Gruppens medlemmer fordelt på album:

Diskografi 
Gruppen udgav følgende album:
Som Charlatangruppen
 Hvad er der galt med Benny? (1976)
 Glimt fra Verners verden (1977)
Som Charlatan
 Masser af mennesker (1978)
 Een på hatten (1979)
 Pop (1981)

Referencer 

Rockgrupper fra Danmark
Brunbladet star

 
Brunbladet star er en mere eller mindre stedsegrøn staude med en tuedannende vækst og brunlige blade. Arten er karakteristisk for steppevegetationerne, og vokser ikke vildt i Danmark, men bliver dyrket som prydplante på grund af den usædvanlige bladfarve.

Kendetegn 
Brunbladet star (Carex buchananii) er en græsagtig og flerårig, urteagtig plante med en tæt, tuedannende vækst. De oprette stængler er glatte og svagt trekantede i tværsnit med bladskeder, der er purpurrøde til næsten sorte. Bladene danner oprette til overhængende tuer af meget tynde og næsten hårlignende, men furede blade, der krøller i spiral ved spidserne. Oversiden er glat og skinnende i rødlig eller bronzebrune farver, mens undersiden er mat og blegt flødefarvet. De blomstrende skud er normalt lavere (!) end bladtuen. Blomstringen foregår i juni-juli, hvor man finder blomsterne samlet i 5-6 endestillede aks, hvoraf de øverste består af hanlige blomster, mens de nederste rummer hunlige blomster. De enkelte blomster 3-tallige og stærkt reducerede (som det er almindeligt hos halvgræsserne). Frøene er ægformede, brune nødder.

Rodsystemet består af en lodret jordstængel og talrige, vidt udbredte trævlerødder.

Brunbladet star når i hjemlandet en højde på 75 cm og en bredde (i tuen) på ca. 75 cm. Under danske forhold kan man forvente en højde og tuebredde på ca. 50 cm.

Hjemsted 
Brunbladet star hører hjemme i området syd for Manawatu på den newzealandske nordø og langs den østlige side af Sydøen. Her vokser den bredderne af søer og vandløb eller på fugtig bund i lysåbne skove og tussockheder. I det newzealandske forskningsområde, Eyrewell Reserve, som ligger nær østkysten midt på Sydøen og lidt sydvest for Christchurch har man hegnet alle græsædende husdyr ude. Der falder mindre end 25 mm regn i vækstperioden oktober til marts. Samtidig er der mere end 30 graders varme og lav relativ luftfugtighed (< 45 %). I vintertiden, dvs. marts til oktober, er der mere koldt med temperaturer under frysepunktet og frostvejr i mindst 120 dage. Jordbunden er flad eller svagt bakket, og den består af ler, sand og grus, som er aflejret under den seneste istid. Her vokser arten sammen med bl.a. Aciphylla subflabellata (en art af lanseskærm), Carex comans og Carex flagellifera (arter af star), Clematis marata (en art af skovranke), Coprosma areolata, Coprosma crassifolia, Coprosma intertexta, Coprosma lucida, Coprosma obconica, Coprosma pedicellata, Coprosma propinqua, Coprosma robusta, Coprosma rotundifolia, Coprosma rugosa og Coprosma virescens (arter af slægten Coprosma i krap-familien), Festuca novae-zelandiae (en art af svingel), Helichrysum lanceolatum (en art af evighedsblomst), Hypericum gramineum (en art af perikon), newzealandsk hør, newzealandsk klæbefrø, Olearia adenocarpa (en art af bellisbusk), Poa cita (en art af rapgræs), Podocarpus totara (en art af sydtaks, regnbuegræs, rosenmyrte, stammekordyline, Sophora microphylla og Sophora prostrata (arter af slægten sophora) og trædepude

Noter 

Star-slægten
Haveplanter
Hans Schack (1930-2000)

Hans lensgreve Schack (født 8. april 1930 på Schackenborg Slot i Møgeltønder – død 1. juli 2000 i Sélestat i Alsace) var en dansk godsejer og teolog. Han var det sidste medlem af Slægten Schack, der var ejer af Schackenborg.

Biografi 
Hans Schack blev født den 8. april 1930 på Schackenborg Slot som det tredje barn og eneste søn af lensgreve, amtmand, kammerherre og hofjægermester Otto Didrik Schack (1882–1949) og Karin Maria Bertha Josephine von Schack (1889-1960). Han havde to ældre søstre, hvoraf den ældste, Karin Birgitte Schack var hofdame hos Dronning Ingrid fra 1948. Ved faderens død i 1949 overtog han Schackenborg.

Hans Schack giftede sig første gang den 21. september 1957 i Møgeltønder Kirke med June Barbara Jernert. Han giftede sig anden gang den 4. august 1961 i Aarhus med Karin Grete Olsen. Da der ikke blev født børn i nogle af ægteskaberne, blev slottet i 1978, efter 11 generationer i Slægten Schacks eje, overtaget af kongefamilien. I 1993 overtog Prins Joachim Schackenborg.

Hans Schack døde 70 år gammel den 1. juli 2000 i sit hjem i landsbyen Sélestat i Alsace i Frankrig. Han er begravet på Møgeltønder Kirkegård.

Kilder

Eksterne henvisninger 
 schackenborg.dk

Hans
Lensgrever fra Danmark
Godsejere fra Danmark
Danskere i 1900-tallet